stanford-oval/wikipedia huggingface dataset:
อุมัร
อาชีพการทหารช่วงต้น > เข้ารับอิสลามและรับใช้มุฮัมมัด > มุฮัมมัดเสียชีวิต

เมื่อมุฮัมมัดเสียชีวิตในวันที่ 8 มิถุนายน ค.ศ. 632 เดิมทีอุมัรไม่เชื่อว่าท่านตายแล้ว กล่าวกันว่าอุมัรสัญญาที่จะทำร้ายใครก็ตามที่บอกว่ามุฮัมมัดตายแล้ว ภายหลังอะบูบักร์ประกาศต่อสาธารณชนในมัสยิดว่า:
"ใครก็ตามที่สักการะมุฮัมมัด จงรู้เถิดว่าท่านเสียชีวิตแล้ว และใครสักการะอัลลอฮ์ จงรู้เถิดว่าพระองค์ทรงมีชีวิตและไม่มีวันตาย"
แล้วยกโองการจากอัลกุรอานความว่า:
"และมุฮัมมัดนั้นหาใช่อื่นใดไม่นอกจากเป็นร่อซูลผู้หนึ่งเท่านั้น ซึ่งบรรดาร่อซูลก่อนจากเขาก็ได้ล่วงลับไปแล้ว แล้วหากเขาตายไปหรือเขาถูกฆ่าก็ตาม พวกเจ้าก็หันสันเท้าของพวกเจ้ากลับกระนั้นหรือ?..."
หลังได้ยินสิ่งนี้ อุมัรคุกเข่าเสียใจและยอมรับความจริง มุสลิมซุนนีรายงานว่าการปฏิเสธการเสียชีวิตของท่านมาจากความรักอย่างลึกซึ้งของเขา
ลอบสังหาร

ใน ค.ศ. 644 อุมัรถูกลอบสังหารจากทาสชาวเปอร์เซียนามอะบูลุอ์ลุอะฮ์ ฟีรูซ แรงจูงใจในการลอบสังหารของเขาไม่ชัดเจน แต่ข้อมูลสมัยกลางหลายแห่งระบุว่าเป็นข้อพิพาททางภาษีกับเจ้านายชาวอาหรับ อัลมุฆีเราะฮ์ อิบน์ ชัวะอ์อ์บะฮ์
รายงานจากบันทึกประวัติศาสตร์ อะบูลุอ์ลุอะฮ์เป็นชาวโซโรอัสเตอร์จากแนฮอแวนด์ (อิหร่าน) ในขณะที่บางรายงานระบุเขาเป็นชาวคริสต์ เขาเป็นช่างไม้และช่างตีเหล็กที่มีทักษะสูง และน่าจะถูกเจ้านาย อัลมุฆีเราะฮ์ จับเป็นเชลยในยุทธการที่แนฮอแวนด์ (ค.ศ. 642) และภายหลังนำเขาไปที่อาระเบีย ซึ่งเขาอาจเข้ารับอิสลาม ส่วนอีกข้อมูลหนึ่งระบุว่าเขาถูกอัลมุฆีเราะฮ์จับเป็นเชลยในยุทธการที่อัลกอดิซียะฮ์ (ค.ศ. 636) หรือเขาถูกโฮร์มูซอน อดีตนายทหารซาเซเนียนที่ทำงานเป็นที่ปรึกษาแก่อุมัรหลังตนเองถูกมุสลิมจับกุม ขายให้กับอัลมุฆีเราะฮ์ แม้ว่าในรัชสมัยอุมัรจะห้ามพวกอะญัม (ผู้ไม่ใช่อาหรับ) เข้าข้างในมะดีนะฮ์ อะบูลุอ์ลุอะฮ์ได้รับข้อยกเว้น เนื่องจากอัลมุฆีเราะฮ์ส่งเขาไปรับใช้เคาะลีฟะฮ์
เมื่ออัลมุฆีเราะฮ์บังคับให้อะบูลุอ์ลุอะฮ์จ่ายภาษีเคาะรอจญ์ 2 ดิรฮัมต่อวัน อะบูลุอ์ลุอะฮ์หันไปหาอุมัรเพื่อประท้วงต่อภาษีนี้ แต่อุมัรปฏิเสธที่จะยกเลิกภาษีนี้ ทำให้อะบูลุอ์ลุอะฮ์เกิดความแค้น ถึงแม้ว่านี่จะเป็นเหตุผลที่ปรากฏในบันทึกประวัติศาสตร์ส่วนใหญ่ในเรื่องการลอบสังหารอุมัรของอะบูลุอ์ลุอะฮ์ นโยบายอันเป็นอคติของอุมัรต่อเชลยที่ไม่ใช่ชาวอาหรับอาจมีส่วนสำคัญด้วย วันหนึ่ง เมืองอุมัรกำลังนำละหมาดหมู่ในมัสยิดอันนะบะวี อะบูลุอ์ลุอะฮ์แทงพระองค์ด้วยดาบสั้นสองใบมีด มีรายงานเกี่ยวกับสิ่งที่เกิดขึ้นหลายฉบับ: ในฉบับหนึ่ง เขาฆ่า Kulayb ibn al-Bukayr al-Laythi ที่ละหมาดหลังอุมัร ในขณะที่อีกข้อมูลหนึ่งระบุว่า เขาแทงคนที่เข้ามาขัดขวาง 13 คน บางรายงานระบุว่า เคาะลีฟะฮ์สวรรคตในวันเดียวกัน ในขณะที่บางรายงานระบุว่าพระองค์สวรรคตในสามวันถัดมา ในกรณีใดก็ตาม อุมัรสวรรคตจากบาดแผลในวันพุธที่ 26 ษุลฮิจญ์ญะฮ์ ฮ.ศ. 23 (6 พฤศจิกายน ค.ศ. 644 ตามปฏิทินกริกอเรียน)
อุมัรถูกฝังใต้โดมเขียวที่มัสยิดอันนะบะวีร่วมกับมุฮัมมัดกับเคาะลีฟะฮ์ อะบูบักร์ โดยได้รับอนุญาตจากอาอิชะฮ์ที่ให้แก่โอรสของพระองค์ อับดุลลอฮ์ อิบน์ อุมัร ตามคำขอของอุมัร
หลักฐานทางโบราณคดี

ใน ค.ศ. 2012 มีผู้พบศิลาจารึกที่ al-Murakkab (ซาอุดีอาระเบีย) ซึ่งมีลายเซ็นที่เชื่อว่าเป็นของอุมัร
บรรณานุกรม

Ibn Sa'ad. The Book of the Major Classes (Tabaqat al-Kubra).
Caetani, Leone (1905–1926). Annali dell'Islam. 10 vols. Milan: Ulrico Hoepli. OCLC 3423680.
Guillaume, A., The Life of Muhammad, Oxford University Press, 1955.
Previte-Orton, C. W. (1971). The Shorter Cambridge Medieval History. Cambridge: Cambridge University Press.
Donner, Fred, The Early Islamic Conquests, Princeton University Press, 1981.
El-Hibri, Tayeb (2010). Parable and Politics in Early Islamic History: The Rashidun Caliphs. New York: Columbia University Press. ISBN 978-0-231-15082-8.
Hourani, Albert (1991). A History of the Arab Peoples. Faber and Faber.
Madelung, Wilferd (1997). The Succession to Muhammad. Cambridge University Press.
Madelung, Wilferd (15 October 1998). The Succession to Muhammad: A Study of the Early Caliphate. Cambridge University Press. ISBN 978-0-52-164696-3.
Levi Della Vida, G. & Bonner, M. (2000). "ʿUmar (I) b. al-Khaṭṭāb".  ใน Bearman, P. J.; Bianquis, Th.; Bosworth, C. E.; van Donzel, E. & Heinrichs, W. P. (บ.ก.). The Encyclopaedia of Islam, Second Edition. Volume X: T–U. Leiden: E. J. Brill. pp. 818−821. ISBN 978-90-04-11211-7.
Lock, Henry Osmond (2003) [First published 1920]. Conquerors of Palestine Through Forty Centuries. Introduction by Edmund Allenby, 1st Viscount Allenby. Kessinger Publishing. ISBN 0-7661-3984-0.
Hart, Michael H. (1978). The 100: A Ranking of the Most Influential Persons in History. Carol Publishing Group. ISBN 9780806513508.
แม่แบบ:Encyclopaedia Islamica
Fayda, Mustafa; Koçak, Muhşin (2007). ÖMER b. el-Hattâb - An article published in 34th volume of Turkish Encyclopedia of Islam (ภาษาตุรกี). Vol. 34. Istanbul: TDV İslâm Ansiklopedisi. pp. 44–53. ISBN 978-97-53-89456-2.
Barnaby Rogerson (2008), The Heirs of Muhammad: Islam's First Century and the Origins of the Sunni-Shia Split, Overlook, ISBN 978-1-59-020022-3
Barnaby Rogerson (4 November 2010), The Heirs Of The Prophet Muhammad: And the Roots of the Sunni-Shia Schism, Little, Brown Book Group, ISBN 978-0-74-812470-1
Pellat, Charles (2011). "Abū Loʾloʾa".  ใน Yarshater, Ehsan (บ.ก.). Encyclopaedia Iranica.
แหล่งข้อมูลอื่น

Excerpt from The History of the Khalifahs by Jalal ad-Din as-Suyuti
Sirah of Amirul Muminin Umar Bin Khattab by Shaykh Sayyed Muhammad bin Yahya al-Husayni al-Ninowy.
"Omar" . สารานุกรมบริตานิกา ค.ศ. 1911 (11 ed.). 1911.
| ด ค กเคาะลีฟะฮ์รอชิดูน |
| --- | --- |
 อะบูบักร์  อุมัร  อุษมาน  อะลี 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  ออสเตรเลีย  เนเธอร์แลนด์ 
วิชาการ:  CiNii 
ประชาชน:  Deutsche Biographie  Trove 
อื่น ๆ:  IdRef  İslâm Ansiklopedisi 
ภาพวาดในช่วงต้นคริสต์ศตวรรษที่ 20 แสดงภาพของอับดุรเราะห์มาน (อิบน์ เอาฟ์หรืออิบน์ อะบีบักร์) พบเห็นการสมรู้ร่วมคิดโดยเจตนาของอะบูลุอ์ลุอะฮ์, โฮร์มูซอน และ Jufayna (ในภาพวาดผิดเป็นผู้หญิง และภาพอาวุธลอบสังหารน่าจะผิดด้วย)
สุสานของเคาะลีฟะฮ์อุมัรใต้โดมเขียวในมัสยิดอันนะบะวี มะดีนะฮ์ หน้าต่างบานแรกนับจากด้านขวามองเห็นหลุมฝังศพของอุมัร
ข้อความบนศิลาจารึกที่เชื่อว่าเป็นลายเซ็นของอุมัร
เอเดน อับดุลลาห์ ออสมัน ดาร์

| เอเดน อับดุลลาห์ ออสมัน ดาร์ |
| --- | --- |


ประธานาธิบดีคนที่ 1 แห่งโซมาเลีย
ดำรงตำแหน่ง 1 กรกฎาคม พ.ศ. 2503 – 10 มิถุนายน พ.ศ. 2510
ถัดไป: อับดิราชิด อาลี เชอมาร์กี
ประธานสภานิติบัญญัติแห่งชาติ
ดำรงตำแหน่ง 29 กุมภาพันธ์ พ.ศ. 2499 – 1 กรกฎาคม พ.ศ. 2503
ก่อนหน้า: สถาปนาตำแหน่งใหม่
ถัดไป: ฮาจี บาชิร อิสมาอิล
 
ข้อมูลส่วนบุคคล
เกิด: พ.ศ. 2471
เสียชีวิต: 8 มิถุนายน พ.ศ. 2550 (99 ปี)
ศาสนา: อิสลาม
พรรคการเมือง: สันนิบาติเยาวชนโซมาลี

เอเดน อับดุลลาห์ ออสมัน ดาร์ (โซมาลี: Aadan Cabdulle Cismaan Daar, อาหรับ: آدم عبد الله عثمان دار) (พ.ศ. 2471 - 8 มิถุนายน พ.ศ. 2550) หรือเป็นที่รู้จักกันในนาม เอเดน อับดี เป็นนักการเมืองชาวโซมาเลีย เขาเป็นประธานาธิบดีคนแรกของโซมาเลีย ดำรงตำแหน่งตั้งแต่ 1 กรกฎาคม พ.ศ. 2503 ถึง 10 มิถุนายน พ.ศ. 2510
เอเชียนเกมส์ 2030

| --- | --- |

เมืองเจ้าภาพ:  โดฮา ประเทศกาตาร์
คำขวัญ: Your Gateway (อาหรับ: بوابتك)
สนามกีฬาหลัก: สนามกีฬาแห่งชาติเคาะลีฟะฮ์
← ไอจิ–นาโงยะ 2026ริยาด 2034 →
เอเชียนเกมส์ 2030 (อังกฤษ: Asian Games 2030; อาหรับ: دورة الألعاب الآسيوية 2030, อักษรโรมัน: Dawrat al-ʼAl‘ab al-Asīawīah 2030) เป็นการแข่งขันกีฬาเอเชียนเกมส์ฤดูร้อนครั้งที่ 21 ที่โดฮา ประเทศกาตาร์ หรือที่รู้จักอย่างเป็นทางการในชื่อ XXI Asiad จะเป็นการแข่งขันกีฬาหลายประเภทซึ่งจะมีการจัดการแข่งขันในปี พ.ศ. 2573 ก่อนหน้านี้โดฮาได้จัดการแข่งขันกีฬาเอเชียนเกมส์ 2006 เมื่อปี พ.ศ. 2549
เรกองกิสตา

เรกองกิสตา (สเปน, กาลีเซีย และอัสตูเรียส: Reconquista); เรกงกิชตา (โปรตุเกส: Reconquista); รากุงเก็สตา (กาตาลา: Reconquesta); เอร์เรกอนกิสตา (บาสก์: Errekonkista) หรือ อัลอิสติรดาด (อาหรับ: الاسترداد) เป็นช่วงเวลา 800 ปีในยุคกลางที่อาณาจักรคริสเตียนในคาบสมุทรไอบีเรียได้รับการพิชิตคืนมาจากอำนาจของมุสลิม
การพิชิตของฝ่ายมุสลิมในอาณาจักรวิซิกอทในคริสต์ศตวรรษที่ 8 (เริ่มในปี ค.ศ. 710–712) เป็นไปเกือบทั่วคาบสมุทรไอบีเรีย (นอกจากบริเวณส่วนใหญ่ของแคว้นกาลิเซีย แคว้นอัสตูเรียส แคว้นกันตาเบรีย และแคว้นบาสก์) แต่เมื่อมาถึงคริสต์ศตวรรษที่ 13 ดินแดนเหล่านี้ (นอกไปจากอาณาจักรเอมีร์แห่งกรานาดาของราชวงศ์นาสริดที่ได้ถูกพิชิตในปี ค.ศ. 1492) ก็คืนมาอยู่ภายใต้การปกครองของประมุขผู้นับถือคริสต์ศาสนา
การพิชิตดินแดนคืนเริ่มขึ้นทันทีหลังจากที่ฝ่ายมุสลิมพิชิตคาบสมุทรได้เกือบทั้งหมด และเป็นสงครามที่ต่อเนื่องกันมาหลายยุคหลายสมัยกว่าจะมาสิ้นสุดลง การก่อตั้งราชอาณาจักรอัสตูเรียส ภายใต้ เปเลเจียสแห่งอัสตูเรียส ในยุทธการที่หมู่บ้านโกบาดองกา ในปี ค.ศ. 722 เป็นชัยชนะครั้งสำคัญครั้งแรกในการพยายามพิชิตดินแดนคืน ชาร์เลอมาญทรงพิชิตดินแดนทางตะวันตกของเทือกเขาพิเรนีส และเซปทิเมเนีย (Septimania) และก่อตั้งเป็นฉนวนพรมแดนสเปน (Marca Hispanica) เพื่อใช้ในการป้องกันพรมแดนระหว่างฝ่ายจักรวรรดิแฟรงก์ และมุสลิม และหลังจากที่สงครามครูเสดได้เริ่มต้นขึ้นปรัชญาของการพิชิตดินแดนคืนก็กลายเป็นส่วนหนึ่งของบริบท ของปรัชญาการทำสงครามเพื่อคริสต์ศาสนา แต่ตั้งแต่ก่อนสงครามครูเสดมาแล้วก็มีทหารจากดินแดนต่าง ๆ ในยุโรปที่เดินทางมายังไอบีเรียเพื่อร่วมในการพิชิตดินแดนคืน เพื่อเป็นการปฏิบัติอย่างผู้มีความศรัทธาในคริสต์ศาสนาหรือเพื่อเป็นการไถ่บาป
ระหว่างยุคการพิชิตดินแดนคืนสถานการณ์ในไอบีเรียเป็นสถานการณ์ที่ซับซ้อนกว่าที่จะอธิบายได้ด้วยปรัชญาใด ๆ ผู้นำคริสเตียนและมุสลิมบางทีก็ต่อสู้กันเอง และบางทีก็ร่วมมือกันระหว่างผู้นำต่างศาสนาในการต่อสู้ศัตรูร่วมกัน การต่อสู้ระหว่างฝ่ายคริสเตียนและฝ่ายมุสลิมก็หยุดยั้งเป็นช่วง ๆ ที่เป็นช่วงที่เป็นช่วงของความสันติสุข ฝ่ายมุสลิมเองเมื่อเสียดินแดนไปก็พยายามยึดกลับคืนมาอีก และปัจจัยที่ทำให้สับสนยิ่งขึ้นไปอีกคือกลุ่มทหารรับจ้างที่เข้าร่วมการต่อสู้กับฝ่ายใดก็ได้ที่ให้ค่าตัวสูงกว่า
การพิชิตดินแดนคืนยุติลงในปี ค.ศ. 1238 เมื่อดินแดนมุสลิมในไอบีเรียเหลืออยู่แต่เพียงอาณาจักรเอมีร์แห่งกรานาดา (Emirate of Granada) กลายเป็นเมืองขึ้นของกษัตริย์คริสเตียนแห่งคาสตีลซึ่งเป็นอยู่ต่อมาอีก 250 ปี จนฝ่ายสเปนได้รับชัยชนะในการยึดกรานาดา ในสงครามกรานาดาในปี ค.ศ. 1492 ซึ่งเป็นเหตุการณ์สุดท้ายในการกำจัดอำนาจของมุสลิมออกจากสเปนทั้งหมด ประมุของค์สุดท้ายของมุสลิมในกรานาดาคือมุฮัมมัดที่ 12 แห่งกรานาดา(en:Muhammad XII of Granada) หรือที่รู้จักกันในนาม "โบอับดิล" (Boabdil) ยอมแพ้แก่พระเจ้าเฟอร์ดินานด์ที่ 2 แห่งอารากอน และสมเด็จพระราชินีนาถอิซาเบลลาที่ 1 แห่งคาสตีล พระมหากษัตริย์และกษัตรีย์คาทอลิก (“los Reyes Católicos”)
ดูเพิ่ม

ประวัติศาสตร์สเปน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การพิชิตดินแดนคืน
เอ็ฏโฏด

| --- | --- |
ด้านตะวันออกเฉียงเหนือของวิหารแห่งเทพมอนทู ในเอ็ฏโฏด
แสดงที่ตั้งภายในประเทศอียิปต์
ที่ตั้ง: เขตผู้ว่าการลักซอร์ อียิปต์
ภูมิภาค: อียิปต์บน
พิกัด: 25°34′59″N 32°32′1″E﻿ / ﻿25.58306°N 32.53361°E﻿ / 25.58306; 32.53361
ประเภท: ที่อยู่อาศัย
เอ็ฏโฏด (อาหรับ: الطود, aṭ-Ṭūd, อียิปต์โบราณ: Djerty หรือ Ḏrty, กรีกโบราณ: Touphion, ละติน: Tuphium, คอปติก: Thouôt หรือ Tuot) เป็นที่ตั้งของเมืองจากสมัยอียิปต์โบราณ และวิหารแห่งเทพมอนทู ซึ่งเป็นหนึ่งในเทพเจ้าจากศาสนาอียิปต์โบราณ เมืองแห่งนี้ตั้งอยู่ห่างจากเมืองลักซอร์ไปทางทิศตะวันตกเฉียงใต้ประมาณ 20 กิโลเมตร (12 ไมล์) โดยอยู่ใกล้กับเมืองโบราณเฮอร์มอนทิส ในปัจจุบันมีหลายหมู่บ้านรายล้อมรอบพื้นที่แห่งนี้
ฮูด (นบี)

| นบี ฮูด هود |
| --- | --- |

สุสาน: ก็อบร์นะบีฮูด ฮัฎเราะเมาต์ (เป็นไปได้)
ชื่ออื่น: น่าจะเป็นเอเบอร์ (ฮีบรู: עֵבֶר) แต่ยังกำกวม
ตำแหน่ง: นบี
ผู้ดำรงตำแหน่งก่อน: ฮันเซาะละห์
ผู้สืบตำแหน่ง: ศอลิห์
ฮูด (อาหรับ: هود) เป็นนบีแห่งอาระเบียโบราณที่ถูกกล่าวในอัลกุรอาน โดยมีซูเราะฮ์ที่ 11 ของอัลกุรอานที่เป็น ชื่อตนเอง แม้ว่าจะเล่าเรื่องในบทเพียงไม่มากก็ตาม
เรื่องเล่าในอัลกุรอาน

นี่คือเรื่องราวของฮูดโดยย่อในสองอายะฮ์เฉพาะ:
ชาวอ๊าดมีมีอำนาจและรวยมากและพวกเขาสร้างสิ่งก่อสร้างเป็นจำนวนมาก อย่างไรก็ตาม ความร่ำรวยของชาวอ๊าดทำให้พวกเขาหยิ่งผยองและทอดทิ้งพระเจ้าแล้วเริ่มสักการะเทวรูป ซึ่งรวมไปถึงเทวรูป 3 องค์ที่มีนามว่า ศ็อดดาอ์, เศาะมูด และ อัลฮะบาอ์ ฮูดยังคงภักดีต่อพระเจ้าอย่างสม่ำเสมอ แม่แต่ในวัยเด็ก ซึ่งมีอรรถกถาว่าแม่ของฮูด เป็นคนเดียวที่ส่งเสริมให้ฮูดทำอิบาดะฮ์ต่อพระองค์ ดังนั้น อัลลอฮ์จึงทรงยกฐานะฮูดให้เป็นศาสดาของชาวอ๊าด
เมื่อฮูดเริ่มเทศนาและเชิญชวนให้สักการะพระเจ้าองค์เดียว ชาวอ๊าดเริ่มที่จะด่าทอและเยาะเย้ยคำสอนของท่าน เรื่องราวของฮูดเป็นไปตามวงจรของศาสดาช่วงแรกในอัลกุรอานว่า: ศาสดาถูกส่งมายังผู้คนของเขา เพื่อเรียกร้องให้สักการะพระเจ้าองค์เดียว และบอกให้ขอบคุณพระเจ้าที่ประทานพรให้พวกเขา ในกุรอานได้เล่าไว้ว่า:
และยังอ๊าด (เราได้ส่ง) พี่น้องคนหนึ่งของพวกเขาคือฮูด เขากล่าวว่า "โอ้กลุ่มชนของฉันเอ๋ย พวกท่านจงเคารพอิบาดะฮฺอัลลอฮฺเถิดพวกท่านไม่มีพระเจ้าอื่นใดนอกจากพระองค์ พวกท่านมิใช่อื่นใดนอกจากเป็นพวกอุปโลกน์เท่านั้น
โอ้กลุ่มชนของฉันเอ๋ย ฉันมิได้ขอร้องต่อพวกท่านซึ่งรางวัลในการนี้เลย รางวัลของฉันนั้นอยู่กับพระผู้ให้บังเกิดฉัน พวกท่านไม่ใช้ปัญญาหรือ?
และโอ้กลุ่มชนของฉันเอ๋ย จงขออภัยโทษต่อพระเจ้าของพวกท่าน แล้วจงกลับเนื้อกลับตัวต่อพระองค์ พระองค์จะส่งเมฆ(น้ำฝน) มาเหนือพวกท่าน ให้หลั่งน้ำฝนลงมาอย่างหนัก และจะทรงเพิ่มพลังเป็นทวีคุณให้แก่พวกท่านและพวกท่านอย่าผินหลังโดยเป็นผู้กระทำผิด"
พวกเขากล่าวว่า "โอ้ฮูดเอ๋ย ท่านมิได้นำหลักฐานอันชัดแจ้งมาให้แก่เรา และพวกเราก็จะไม่ละทิ้งพระเจ้าทั้งหลายของเราเพราะคำกล่าวของท่าน และพวกเราก็จะไม่ศรัทธาในตัวท่าน
เราจะไม่กล่าวอย่างใด เว้นแต่พระเจ้าบางองค์ของเราได้นำความชั่วเข้าไปสิงในตัวท่าน" เขา (ฮูด) กล่าวว่า "แท้จริงฉันให้อัลลอฮ์ทรงเป็นพยาน แล้วพวกท่านจงเป็นพยานด้วยว่าแท้จริงฉันปลีกตัวออกจากสิ่งที่พวกท่านตั้งภาคี
อื่นจากพระองค์ ดังนั้นพวกท่านทั้งหมดจงวางแผนทำร้ายฉันเถิด แล้วพวกท่านอย่าได้ให้ฉันต้องรอคอยเลย
แท้จริงฉันมอบหมายต่ออัลลอฮ์ พระเจ้าของฉันและพระเจ้าของพวกท่าน ไม่มีสัตว์เลื้อยคลานใด ๆ เว้นแต่พระองค์ทรงกำขมับมัน แท้จริงพระเจ้าของฉันอยู่บนทางที่เที่ยงตรง
หากพวกท่านผินหลังให้แล้วไซร้ แน่นอนฉันได้แจ้งข่าวแก่พวกท่านแล้ว ตามที่ฉันได้ถูกส่งมายังพวกท่านเพื่อมัน และพระเจ้าของฉันจะทรงแต่งตั้งกลุ่มชนอื่นจากพวกท่านเป็นตัวแทน และพวกท่านจะไม่อันตรายต่อพระองค์แต่อย่างใด แท้จริงพระเจ้าของฉันเป็นผู้ทรงพิทักษ์ทุกสิ่ง"
ฮูดสั่งสอนชาวอ๊าดเป็นเวลานาน แต่คนส่วนใหญ่ไม่ยอมฟัง แถมล้อเลียนท่านด้วย ทำให้พระเจ้าส่งพายุฟ้าคะนองมาทำลายพวกอ๊าดให้หมดสิ้น ตามที่กล่าวในอัลกุรอานไว้ว่า:
ครั้นเมื่อพวกเขาเห็นเมฆทึบเคลื่อนมายังที่ราบลุ่มในหมู่บ้านของพวกเขา พวกเขากล่าวว่า "นี่คือเมฆที่จะให้น้ำฝนแก่เรา" เปล่าเลย มันคือสิ่งที่พวกเจ้าเร่งขอให้เกิด มันคือลมพายุ ในนั้นมีการลงโทษอันเจ็บปวด!
มันจะทำลายทุกสิ่งตามพระบัญชาของพระเจ้าของมัน แล้วพวกเขาก็กลายเป็นไม่มีอะไรให้แลเห็น นอกจากบ้านพักอาศัยของพวกเขาเท่านั้น เช่นนี้แหละเราจะตอบแทนหมู่ชนผู้กระทำผิด
ที่ฝังศพ

มีการกล่าวถึงที่ฝังศพหลายแห่ง สถานที่ที่โดดเด่นที่สุดคือ ก็อบร์นะบีฮูด ที่ตั้งอยู่ในหมู่บ้านร้างในเขตผู้ว่าการฮัฎเราะเมาต์, ประเทศเยเมน และเป็นสถานที่ที่มุสลิมมาแสวงบุญบ่อย โรเบิร์ต เบอร์ทรัม เซอร์เจียนต์ กล่าวยืนยันในงานวิจัยของเขาว่าสุสานของฮูดอยู่ที่นี่ ซึ่งคล้ายกับอะลี อิบน์ อะบีบักร์ อัลฮะเราะวี ที่อธิบายว่า ที่ประตูมัสยิดฝั่งตะวันตก มีหินที่ฮูดปีนขึ้นไปอะซาน และอุโมงค์ บัลฮุต ใต้หุบเขาลึก รอบ ๆ สุสานและบริเวณนั้น พบซากปรักหักพังสมัยโบราณและจารึกมากมาย อย่างไรก็ตาม ที่ตั้งที่เป็นไปได้อีกแห่งอยูใกล้บ่อซัมซัมในประเทศซาอุดีอาระเบีย หรือกำแพงทิศใต้ของมัสยิดอุมัยยะฮ์ในประเทศซีเรีย นักวิชาการบางคนกล่าวเพิ่มเติมว่า ตัวมัสยิดมีจารึกที่เขียนไว้ว่า: "ฮาซามะกอมฮูด" (อาหรับ: هذا مقام هود, "นี่คือสุสานของฮูด") อย่างไรก็ตาม อีกส่วนหนึ่งกล่าวแนะว่า นี่คือความเชื่อในธรรมเนียมท้องถิ่น
ดูเพิ่ม

เรื่องเล่าของคัมภีร์ไบเบิลและอัลกุรอาน
รายชื่อตำนานในอัลกุรอาน
มุฮัมมัดในศาสนาอิสลาม
นบี
กิเศาะศุลอันบิยาอ์
บรรณานุกรม > อ้างอิงในอัลกุรอาน

ชาวอ๊าดก่อตั้งดินแดน: 7:69 (ชากิร), 26:133–134 (ชากิร), 89:7–8 (ชากิร)
ความดื้อรั้นของชาวอ๊าด: 41:15 (ชากิร), 26:128–129 (ชากิร),
คำทำนายของฮูด: 7:65–72 (ชากิร), 11:50–57 (ชากิร), 23:32 (ชากิร) 26:124–127 (ชากิร), 26:131–132 (ชากิร), 26:135 (ชากิร), 46:21–23 (ชากิร)
การข่มเหงฮูด: 7:66–67 (ชากิร), 11:53–55 (ชากิร), 14:9 (ชากิร), 26:136–137 (ชากิร) 38:12 (ชากิร), 46:21 (ชากิร), 50:13 (ชากิร), 54:18 (ชากิร)
การทำลายชาวอ๊าด: 7:72 (ชากิร), 11:58 (ชากิร), 11:89 (ชากิร), 23:41 (ชากิร), 25:38 (ชากิร), 26:139 (ชากิร), 29:38 (ชากิร), 29:40 (ชากิร), 40:31 (ชากิร), 41:13 (ชากิร), 41:16 (ชากิร), 46:24–25 (ชากิร), 51:41–42 (ชากิร), 53:50 (ชากิร), 54:19–20 (ชากิร), 69:6–8 (ชากิร), 89:6 (ชากิร)
บรรณานุกรม > อ่านเพิ่ม

ตัฟซีรกุรอานในตอน VII, XI, XXVI (cf. index: Hud)
Ibn Qutaybah (1960). Kitāb al-Ma'ārif (ภาษาอาหรับ) (‘Ukāshah, Tharwat ed.). Cairo: Dār al-Kutub. pp. 28, 56.
Al-Tabari. Tārīkh al-Rusul wa al-Mulūk [History of the Prophets and Kings]. Vol. I. p. 231.
Al-Tha'alibi (2002). Qisas Al-Anbiya [Tales of the Prophets]. แปลโดย Brinner, William M. Leiden: Brill. pp. 105–113. ISBN 90-04-12589-2.
Abu Muhammad al-Hasan al-Hamdani. Kitāb al-Iklīl min akhbār al-Yaman wa-ansāb Ḥimyar [Crowns from the Accounts of al-Yemen and the genealogies of Ḥimyar] (ภาษาอาหรับ). Vol. I. p. 37.
แหล่งข้อมูลอื่น

"Prophet Hud". Witness-Pioneer: A Virtual Islamic Organization. คลังข้อมูลเก่าเก็บจากแหล่งเดิมเมื่อ 13 January 2002. สืบค้นเมื่อ 21 November 2019.
เอเชียนเกมส์ 2034

| --- | --- |

เมืองเจ้าภาพ:  ริยาด ประเทศซาอุดีอาระเบีย
คำขวัญ: Transforming the Future (อาหรับ: تحويل المستقبل)
สนามกีฬาหลัก: คิง ฟาฮัด อินเตอร์เนชันแนล สเตเดี้ยม
← โดฮา 2030เอเชียนเกมส์ 2038 →
เอเชียนเกมส์ 2034 (อังกฤษ: Asian Games 2034; อาหรับ: دورة الألعاب الآسيوية 2034, อักษรโรมัน: Dawrat al-ʼAl‘ab al-Asīawīah 2034) เป็นการแข่งขันกีฬาเอเชียนเกมส์ฤดูร้อนครั้งที่ 22 ที่รียาด ประเทศซาอุดีอาระเบีย หรือที่รู้จักอย่างเป็นทางการในชื่อ XXII Asiad จะเป็นการแข่งขันกีฬาหลายประเภทซึ่งจะมีการจัดการแข่งขันในปี พ.ศ. 2577 ครั้งนี้จะเป็นครั้งแรกที่ซาอุดีอาระเบียจัดการแข่งขันกีฬาหลายประเภทของ OCA
แคว้นกัลกูดูด

กัลกูดูดแสดงเป็นสีแดงเข้มทำเครื่องหมายไว้บนแผนที่ของโซมาเลีย; พื้นที่สีเทาเป็นของโซมาลีแลนด์และพุนต์แลนด์
กัลกูดูด (โซมาลี: Galgaduud, อาหรับ: جلجدود) เป็นแคว้นของโซมาเลีย ซึ่งมีเมืองหลักคือ Dusmareb  Galgudud มีสมาชิกส่วนใหญ่เป็นเผ่า Hawiye และ Darod  พื้นที่ครอบคลุมตั้งแต่ชายแดนเอธิโอเปีย ไปจนถึงมหาสมุทรอินเดียและครอบคลุมพื้นที่ 46,126 ตารางกิโลเมตร  ในปี 2008 ประชากรคาดว่าจะอยู่ที่ประมาณ 604,000 คน
อิบน์ อับบาส

| อับดุลลอฮ์ อิบน์ อับบาส |
| --- | --- |
عبد الله بن عباس

คำนำหน้าชื่อ: ฮับรุลอุมมะฮ์
ส่วนบุคคล
เกิด: ค.ศ. 619 มักกะฮ์, ฮิญาซ
มรณภาพ: ฮ.ศ. 687 อัฏฏออิฟ, แคว้นมักกะฮ์, ซาอุดีอาระเบีย
ศาสนา: อิสลาม
อาชีพ: ผู้เชี่ยวชาญตัฟซีร, ผู้มีความสนใจอัลกุรอาน, ซุนนะฮ์, หะดีษ และตัฟซีร มีชีวิตช่วงยุคทองของอิสลาม
ตำแหน่งชั้นสูง
ศาสดา: มุฮัมมัด
 ได้รับอิทธิจาก มุฮัมมัด 
 มีอิทธิพลต่อ อุมัร   อะฏออ์ อิบน์ อะบีเราะบาห์   มุญาฮิด อิบน์ ญับร์ วะฮ์บ อิบน์ มุนับบิฮ์   ฏอวูส อิบน์ กัยซาน   อัรเราะบีอ์ อิบน์ อัลคุษัยม์   กอซิม อิบน์ มุฮัมมัด อิบน์ อะบีบักร์ อัฏเฏาะบะรี   อิบน์ กะษีร 
อับดุลลอฮ์ อิบน์ อับบาส (อาหรับ: عَبْد ٱللَّٰه ٱبْن عَبَّاس; ค.ศ. 619 – 687) หรือรู้จักในนาม อิบน์ อับบาส เป็นลูกพี่ลูกน้องคนหนึ่งของมุฮัมมัดผู้เป็นนบี ท่านเป็นนักตัฟซีร อัลกุรอานผู้ยิ่งใหญ่
ท่านเป็นบุตรชายของอับบาส อิบน์ อับดุลมุฏเฏาะลิบ ลุงของมุฮัมมัด และเป็นหลานชายของมัยมูนะฮ์ บินต์ อัลฮาริษ ซึ่งต่อมากลายเป็นภรรยาของมุฮัมมัด ในช่วงแรกของการต่อสู้เพื่อตำแหน่งเคาะลีฟะฮ์ ท่านสนับสนุนท่านอะลี อิบน์ อะบีฏอลิบ และได้รับแต่งตั้งให้เป็นผู้ว่าการบัศเราะฮ์ หลังจากนั้นไม่นานท่านก็ถอนตัว แล้วไปที่มักกะฮ์ ในรัชสมัยของท่านมุอาวิยะฮ์ที่ 1 ท่านอาศัยอยู่ ณ. แคว้นฮิญาซ และมักจะเดินทางไปยังดามัสกัส หลังจากมุอาวิยะฮ์ที่ 1 สิ้นพระชนม์ในปี ค.ศ. 680 ท่านก็ไปที่อัฏฏออิฟ ซึ่งเขาเสียชีวิตราวปี ค.ศ. 687
อับดุลลอฮ์ อิบน์ อับบาสได้รับการยกย่องอย่างสูงจากความรู้เกี่ยวกับหะดีษและการตัฟซีร อัลกุรอาน ตั้งแต่แรกเริ่ม ท่านรวบรวมข้อมูลความรู้จากเศาะฮาบะฮ์ท่านอื่นๆ และสอนมัจญ์ลิส และเขียนข้อคิดเห็นมากมาย
ชีวประวัติ > ตระกูล

ท่านเป็นบุตรชายคนที่สามของพ่อค้าผู้มั่งคั่ง อัลอับบาส อิบน์ อับดุลมุฏเฏาะลิบ ดังนั้นท่ารจึงถูกเรียกว่า อิบน์ อับบาส (บุตรของอับบาส) มารดาของท่านคือ อุมมุลฟัฎล์ ลุบาบะฮ์ ซึ่งภาคภูมิใจในการเป็นผู้หญิงคนที่สองที่เปลี่ยนมานับถือศาสนาอิสลาม ในวันเดียวกับเพื่อนสนิทของนางคือ เคาะดีญะฮ์ บินต์ คุวัยลิด ภรรยาของมุฮัมมัด
บิดาของอิบน์ อับบาส และบิดาของมุฮัมมัด หรือที่รู้จัก ทั้งสองเป็นบุตรของชัยบะฮ์ อิบน์ ฮาชิม หรือรู้จักกันดีในนาม อับดุลมุฏเฏาะลิบ บิดาของชัยบะฮ์ อิบน์ ฮาชิม คือ ฮาชิม อิบน์ อับดุมะนาฟ บรรพบุรุษของตระกูลบะนูฮาชิมแห่งเผ่ากุร็อยช์ ในมักกะฮ์[ต้องการอ้างอิง]
ชีวประวัติ > ฮ.ศ. 619–632: ยุคของมุฮัมมัด

อิบน์ อับบาส เกิดในปีที่ 3 ก่อนฮัจญ์เราะฮ์ศักราช (ฮ.ศ. 619–620) และมารดาของท่านพาท่านไปหามุฮัมมัด ก่อนที่นางจะเริ่มต้นให้นมบุตร เหตุการณ์นี้ถือเป็นจุดเริ่มต้นของความสัมพันธ์อันใกล้ชิดระหว่างพวกเขา
กล่าวกันว่ามุฮัมมัดจะดึงท่านเข้ามาใกล้ แล้วตบไหล่ท่าน แล้วขอดุอาอ์ว่า "โอ้อัลลอฮ์! โปรดสอนเขา (ความรู้เกี่ยวกับ) คัมภีร์ (อัลกุรอาน)" นะบีมุฮัมมัดยังได้ดุอาอ์ให้ท่านบรรลุความเข้าใจในศาสนาด้วย อิบน์ อับบาสติดตามมุฮัมมัด จดจำและเรียนรู้คำสอนของท่าน
ชีวประวัติ > ฮ.ศ. 619–632: ยุคของมุฮัมมัด > คำกล่าวของท่านนะบีมุฮัมมัด

ใน ฮ.ศ. 10 นะบีมุฮัมมัดล้มป่วยครั้งสุดท้าย ในช่วงเวลานี้ มีหะดีษรายงานเกี่ยวกับปากกาและกระดาษ โดยมีอิบน์ อับบาสเป็นผู้รายงานชั้นแรก ในขณะนั้นมีอายุประมาณ 12 ปี หลายวันหลังจากนั้น อับบาส และ อะลี ก็พยุงตัวของนะบีมุฮัมมัดบนไหล่ของพวกเขา เนื่องจากนะบีมุฮัมมัดอ่อนแอเกินกว่าจะเดินได้โดยไม่ต้องขอความช่วย
ชีวประวัติ > ฮ.ศ. 632–634: ยุคของอะบูบักร์ > มรดกจากนบีมุฮัมมัด

อิบน์ อับบาสอายุ 13 ปี เมื่อนบีมุฮัมมัดเสียชีวิต หลังจากที่อะบูบักร ขึ้นสู่อำนาจ อิบน์ อับบาสและบิดาของท่านก็อยู่ในหมู่ผู้ที่ขอส่วนแบ่งมรดกของนบีมุฮัมมัด แต่ไม่สำเร็จ[ต้องการอ้างอิง] ท่านอะบูบักร์กล่าวว่า ท่านเคยได้ยินนะบีมุฮัมมัด กล่าวว่า นะบีจะไม่ทิ้งมรดกไว้เบื้องหลังตามกฎของอัลลอฮ์
ชีวประวัติ > ฮ.ศ. 632–634: ยุคของอะบูบักร์ > การสอนศาสนา

นอกจากการศึกษาของท่านเองแล้ว อิบน์ อับบาสยังเป็นครูอีกด้วย บ้านของท่านที่ท่านสอนเปรียบได้ดั่งมหาวิทยาลัย
ศิทย์คนหนึ่งรายงานถึงเหตุการณ์ปกติที่หน้าบ้านของท่านว่า:
ท่านจัดชั้นเรียนวิชาเดียวในแต่ละวัน ชั้นเรียนของท่านครอบคลุมหัวข้อต่างๆ เช่น ตัฟซีร, ฟิกฮ์, ฮะลาล และ ฮะรอม, ฆ็อซวะฮ์, กวีนิพนธ์, ประวัติศาสตร์อาหรับก่อนอิสลาม, กฎหมายมรดกอิสลาม, ภาษาอาหรับ และนิรุกติศาสตร์
ชีวประวัติ > ฮ.ศ. 634–644: ยุคของอุมัร > ให้คำปรึกษาอุมัร

อุมัรมักขอคำแนะนำจากอิบน์ อับบาสในเรื่องสำคัญของรัฐ และอุมัรอธิบายว่าท่านเป็น "ชายหนุ่มที่ทรงคุณวุฒิ":
เศาะฮาบะฮ์ ซะอด์ อิบน์ อะบี วักกอศ กล่าวว่า:
ข้าไม่เคยเห็นใครที่เข้าใจศาสนาได้เร็วกว่า มีความรู้ และสติปัญญามากกว่าอิบน์ อับบาสมาก่อน ข้าเคยเห็นอุมัรเรียกท่านมาเพื่อหารือเกี่ยวกับปัญหาที่ยากลำบากต่อหน้าทหารผ่านศึกของแห่บะดัร จากชาวมุฮาญิรีน และอันศอร ท่านอิบน์ อับบาสจะพูดและอุมัรจะไม่เพิกเฉยต่อสิ่งที่ท่านพูด
ชีวประวัติ > ฮ.ศ. 656–661: ยุคของอะลี > ยุทธการที่ศิฟฟีน

บทความหลัก: ยุทธการที่ศิฟฟีน
อิบน์ อับบาสยังคงเป็นผู้สนับสนุนอย่างแข็งขันต่ออะลี อิบน์ อะบี ฏอลิบ ลูกพี่ลูกน้องของท่าน ในระหว่างที่ทำสงครามกับมุอาวียะฮ์ รวมถึงในยุทธการที่ศิฟฟีนด้วย ท่านยังได้รับตำแหน่งผู้ว่าราชการเมืองบัศเราะฮ์ ในรัชสมัยของเคาะลีฟะฮ์อะลี [ต้องการอ้างอิง]
กองทัพกลุ่มใหญ่ของอะลีไม่พอใจกับผลลัพธ์ของสงครามของอะลีกับมุอาวียะฮ์ และแยกออกเป็นอีกกลุ่มหนึ่งซึ่งกลายเป็นที่รู้จักในชื่อ เคาะวาริจญ์ อิบน์ อับบาสมีบทบาทสำคัญในการโน้มน้าวพวกเขาจำนวนมากให้กลับไปหาอะลี ประมาณ 20,000 คน จาก 24,000 คน ตามแหล่งข้อมูลบางแห่ง ท่านใช้ความรู้เกี่ยวกับชีวประวัติของนบีมุฮัมมัด โดยเฉพาะเหตุการณ์ในสนธิสัญญาฮุดัยบียะฮ์
ชีวประวัติ > ฮ.ศ. 680–683: ยุคของยะซีด

ชาวซุนนีเชื่อว่าอิบน์ อับบาสสนับสนุนความสามัคคีของชาวมุสลิม และด้วยเหตุนี้จึงท่านไม่ก่อกบฏต่อผู้ปกครอง ท่านแนะนำให้ท่านฮุซัยน์ อิบน์ อะลี ไม่ให้เดินทางไปยัง กูฟะฮ์ ซึ่งสิ้นสุดที่กัรบะลาอ์
สิ่งที่ทิ้งไว้

เมื่อความรู้ของอับดุลลอฮ์เติบโตขึ้น ท่านก็เติบโตขึ้นตามไปด้วย มัสรูก อิบน์ อัลอัจญ์ดะอ์ กล่าวถึงท่านว่า:
เมื่อใดก็ตามที่ข้าเห็นอิบน์ อับบาส ข้าจะพูดว่า: ท่านคือ ชายที่หล่อที่สุด เมื่อท่านพูด ข้าจะกล่าวว่า: ท่านเป็นคนที่มีวาจาไพเราะที่สุด และเมื่อท่านสนทนา ข้าจะกล่าวว่า: ท่านเป็นผู้รอบรู้ที่สุดในหมู่มนุษย์”
อิบน์ อับบาสได้รับความเคารพอย่างสูงจากทั้งชีอะฮ์และซุนนี[ต้องการอ้างอิง] อัลกุรอานฉบับกรุงไคโร ค.ศ. 1924 ได้นำอัลกุรอานตามลำดับเวลาของบทต่างๆ ที่ประกาศใช้โดย อิบน์ อับบาส ซึ่งต่อมาได้รับการยอมรับอย่างกว้างขวางหลังปี ค.ศ. 1924
มุมมอง

อิบน์ อับบาส มองว่าตัฟซีรสามารถแบ่งออกได้เป็น 4 ประเภท:
การอธิบายอัลกุรอานในเรื่องที่ชาวอาหรับรับรู้และเข้าใจกันดี
การอธิบายที่จำเป็นต้องรู้เลี่ยงไม่ได้
การอธิบายที่บรรดาปราชญ์เท่านั้นที่สามารถเข้าใจ
การอธิบายที่ไม่มีใครรู้นอกจากอัลลอฮ์ (อาหรับ: الله อัลลอฮ์)
ชาวซุนนีมองว่าท่านเป็นผู้รอบรู้มากที่สุดในหมู่เศาะฮาบะฮ์เกี่ยวกับตัฟซีร หนังสือชื่อ ตันวีรุลมิกบาส เป็นหนัสือตัฟซีร คำอธิบายทั้งหมดอาจย้อนกลับไปถึงอิบน์ อับบาส จากรายงานทั้งหมดที่ส่งโดยอิบนุอับบาส มีประมาณ 1660 รายงานที่ถือว่ามีความถูกต้อง (อาหรับ: Sahih) โดยผู้ประพันธ์ของเศาะฮีฮ์ทั้งสอง[หน้าหนังสือ จำเป็น]
ดูเพิ่ม

รายนามนักวิชาการอิสลาม
มุมมองซุนนีต่อเศาะฮาบะฮ์
รายนามเศาะฮาบะฮ์
ลิงค์ภานนอก

Hadith by Abdullah Ibn Abbas Collected By Bukhari
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ออสเตรเลีย  เนเธอร์แลนด์ 
ประชาชน:  Deutsche Biographie  Trove 
อื่น ๆ:  IdRef  İslâm Ansiklopedisi
เศาะฮัม

| เศาะฮัม |
| --- | --- |
เมือง
เศาะฮัม
พิกัด: 24°10′20″N 56°53′19″E﻿ / ﻿24.17222°N 56.88861°E﻿ / 24.17222; 56.88861
ประเทศ:  โอมาน
แคว้น: แคว้นอัลบาฏินะฮ์
ประชากร (2017)
 • ทั้งหมด: 140,000 คน
เขตเวลา: UTC+4 (+4)
เศาะฮัม (อาหรับ: صحم) เป็นเมืองริมชายฝั่งในแคว้นอัลบาฏินะฮ์ทางตะวันออกเฉียงเหนือของประเทศโอมาน ตั้งอยู่ใน 24°10′20″N 56°53′19″E﻿ / ﻿24.17222°N 56.88861°E﻿ / 24.17222; 56.88861 และมีประชากร 85,010 คน (สำมะโน ค.ศ. 2003) เศาะฮัมเป็นเมืองที่มีการทำฟาร์มแบบผสมผสานกับประมงที่อยู่ระหว่างอัลคอบูเราะฮ์กับศุฮาร
ดูเพิ่ม

รายชื่อเมืองในประเทศโอมาน